google/wiki40b huggingface dataset:
Tursac

Poloha

Obec má rozlohu 17,71 km². Najvyšší bod je položený 237 m n. m. a najnižší bod 56 m n. m.

Obyvateľstvo

Počet obyvateľov obce je 330 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Eva Máziková

Životopis

Po maturite na Gymnázium Metodova začala študovať na právnickej fakulte, neskôr štúdium po dvoch rokoch prerušila pretože sa chcela venovať sľubne sa vyvíjajúcej speváckej kariére. K štúdiu práva sa už nevrátila, ale v Nemecku vyštudovala trojročnú školu na Fakulte lekárskej kozmetiky. Do povedomia sa dostala po účinkovaní v súťaži Zlatá kamera v roku 1965, ktorú vyhrala pesničkou od Heleny Vondráčkovej - Chytila jsem na pasece motýlka. 
Začala sa objavovať na mnohých festivaloch ako napríklad Detvianska ruža a Oravské synkopy. Vydala sa i na medzinárodné turné po Nemecku, kde spievala s kapelou Braňa Hronca. 
V roku 1971 sa umiestnila ako druhá v súťaži Bratislavská lýra, ktorú sa jej nasledujúci rok podarilo vyhrať. 
Prvý album nahrala v roku 1972 - Stratil sa mi bumerang. 
Počas speváckej kariéry sa objavila aj vo filme Pacho, hybský zbojník v postave Hanky a vo filme Medený gombík. 
V súčasnosti žije v Bavorsku so svojím manželom Petrom.
Vouhé (Deux-Sèvres)

Poloha

Obec má rozlohu 13,95 km². Najvyšší bod je položený 226 m n. m. a najnižší bod 149 m n. m.

Obyvateľstvo

Počet obyvateľov obce je 369 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Touligny

Poloha

Obec má rozlohu 7,28 km². Najvyšší bod je položený 274 m n. m. a najnižší bod 167 m n. m.

Obyvateľstvo

Počet obyvateľov obce je 70 obyvateľov (2009).
Graf vývoja obyvateľstva:
Zdroje: INSEE
Juillac (Corrèze)

Poloha

Obec má rozlohu 33,14 km². Najvyšší bod je položený 410 m n. m. a najnižší bod 154 m n. m.

Obyvateľstvo

Počet obyvateľov obce je 1 138 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Faudoas

Poloha

Obec má rozlohu 18,95 km². Najvyšší bod je položený 271 m n. m. a najnižší bod 108 m n. m.

Obyvateľstvo

Počet obyvateľov obce je 295 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Toussus-le-Noble

Poloha

Obec má rozlohu 4,02 km². Najvyšší bod je položený 163 m n. m. a najnižší bod 130 m n. m.

Obyvateľstvo

Počet obyvateľov obce je 915 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Denis-le-Ferment

Poloha

Obec má rozlohu 18,01 km². Najvyšší bod je položený 137 m n. m. a najnižší bod 54 m n. m.

Obyvateľstvo

Počet obyvateľov obce je 515 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Adónis (mytológia)

Adónis alebo Adonis (starogr. Άδωνις – Adónis), lat. Adonis) je postava z orientálnej, gréckej a rímskej mytológie, ktorá bola pôvodne bohom plodnosti v starovekej Sýrii a Fenícii. Vo výtvarnom umení zobrazovaný s bohyňou Afroditou. Jeho znakom bol holub.
V gréckej mytológii bol Adónis krásny syn cyperského kráľa, do ktorého sa zaľúbila bohyňa Afrodita. Pomáhala mu pri love a varovala ho pred nebezpečnými zvieratami, no pri jednom z nich ho smrteľne zranil diviak. Afrodita uprosila Dia, aby Adónisovi každého pol roka na jar povolil dočasne opustiť ríšu mŕtvych. V Grécku sa na slávnostiach (adónie) oplakávala jeho smrť a oslavovalo zmŕtvychvstanie (ako kolobeh života a smrti v prírode).
V sumerskej mytológii predstavoval obdobu božstva rastlinstva Dumuzi (Tammuz). Jeho kult bol silný napr. v Byblose.
Ille-sur-Têt

Poloha

Obec má rozlohu 31,67 km². Najvyšší bod je položený 446 m n. m. a najnižší bod 110 m n. m.

Obyvateľstvo

Počet obyvateľov obce je 5 264 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frank Castañeda

FK Senica

Za Senicu debutoval proti Podbrezovej v zápase hranom 3. marca 2018 vo Fortuna lige.
Billings (Montana)

Billings je mesto v Spojených štátoch amerických, v južnej Montane. Je to najľudnatejšie mesto Montany, ktoré sa vyznačuje dynamickým rastom a pozitívnym prírastkom. Je sídlom Yellowstone County, má rozlohu 106,0 km², žije tu 89 847 obyvateľov (2005) (podľa predbežného sčítania v roku 2007 dokonca 103 206 obyvateľov).
Mesto leží na východnom predhorí Skalnatých vrchov, medzi horskými masívmi Bull Mountains na severe, Cayuse Hills na západe a Pryor Mountains na juhu, z východu zasahujú Veľké prérie. Leží v údolí rieky Yellowstone River v nadmorskej výške 950 m n. m. Juhovýchodne od mesta sa rozprestiera indiánska rezervácia Crow Indian Reservation.
Mesto je sídlom vzdelávacích (Rocky Mountain College, Montana State University) i kultúrnych inštitúcií (múzeá Yellowstone Art Museum a Moss Mansion, divadlá Billings Studio Theater a Alberta Bair Theater, symfonický orchester Billings Symphony Orchestra). V Billings sa nachádza jediná zoologická a botanická záhrada v Montane - ZooMontana. Mesto je obsluhované medzinárodným letiskom Billings Logan International Airport.
Haanova ulica

Základné informácie

Rozprestiera sa v blízkosti Furdekovej a Pankúchovej ulice. Vznikla v roku 1978 pri výstavbe panelákového sídliska pod názvom Hočiminova ulica. Bola pomenovaná podľa vietnamského komunistického vodcu Ho Či Mina (1890 – 1969). Súčasný názov má od 1. apríla 1991, podľa Ľudovíta Haana (1818 – 1891), historika dolnozemských Slovákov.
Na Haanovej 10 sa nachádza okrsková stanica mestskej polície pre okres Bratislava V.
V budove niekdajšej štátnej základnej školy na Haanovej 28 od školského roka 1992/93 súbežne sídlilo aj štátne gymnázium. V roku 1995 bola základná škola zrušená a jej triedy prešli do blízkej Základnej školy na Pankúchovej 4. Od roku 2004 má v budove sídlo Bilingválne gymnázium C. S. Lewisa, ktorého zriaďovateľom je Cirkev bratská. V budove sa nachádza aj Súkromná základná škola Felix.
Na Haanovej 29 sa nachádza predajňa v potravín Terno Plus, v minulosti mala názvy Starohájčanka a Albert.
Na Haanovej 1 sa nachádza opravovňa bicyklov. Na Haanovej 7 má sídlo Centrum mentálneho zdravia MATKA. Na Haanovej 9 sa nachádza materská škola. Na Haanovej 26 sa od 1996 roku nachádza zdravotnícke zariadenie Agentúra domácej ošetrovateľskej starostlivosti Harris Slovakia a opatrovateľská služba Empatia.
Vlašský dvor

Vlašský dvor je významná historická a kultúrna pamiatka v Kutnej Hore.
Ide o bývalý kráľovský palác s mincovňou, vybudovaný v 13. storočí a neskôr veľakrát prestavaný. Razili sa tu strieborné mince – pražské groše.

Opis

Z neveľkého nádvoria sú vstupy do jednotlivých dielní (šmitní). Každá šmitna je označená znakom. Sú tu znaky Litoměřic, Kladska, Jihlavy, Opavy, Mostu a Písku. Vlašský dvor je palác s komnatami, honosnou domácou kaplnkou pod ktorou je pokladnica s okovanými dverami a v kameni tesanou latinskou výstrahou. Jej preklad znie „Nedotýkaj sa ma!“ 
V zasadacej miestnosti sú nástenné maľby: Dekret Kutnohorský a Voľba Vladislava Jagelovského od maliarov Klusáčka a bratov Špilarových. Z doby renesancie a baroka sa dochovala konšelská lavica a bronzová doska.
Ako taký je spoločne s chrámom svätej Barbory a kostolom Nanebovzatia Panny Márie zapísaný na zozname svetového kultúrneho dedičstva UNESCO.
Arlos

Poloha

Obec má rozlohu 9,41 km². Najvyšší bod je položený 2 165 m n. m. a najnižší bod 509 m n. m.

Obyvateľstvo

Počet obyvateľov obce je 93 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Divina (potok)

Prameň

Pramení v Javorníkoch na južnom svahu Kazíckej Kýčery (910,4 m n. m.) v nadmorskej výške cca 780 m n. m.

Smer toku

Od prameňa tečie sprvu na krátkom úseku na juhovýchod, potom pokračuje k osade Hucerovci severojužným smerom. Na hornom konci obce Divina tečie juhojuhovýchodným smerom, ďalej sa postupne stáča a k ústiu pokračuje severojužným smerom.

Ústie

Divina sa vlieva do vodnej nádrže Hričov južne od obce Divinka v nadmorskej výške približne 320 m n. m.
KV-2

Vznik a vývoj

V roku 1939 bol do výzbroje Červenej armády zavedený nový typ ťažkých tankov KV-1. Jeho zavedeniu predchádzali veľmi úspešné skúšky v poli, počas Zimnej vojny. Pri bojoch so silne opevnenými bunkrami Mannerheimovej línie sa však ukázalo, že vtedajšie sovietske tanky nedisponujú dostatočne veľkou palebnou silou. Bolo preto rozhodnuté upraviť nový tank KV, tak aby mohol ničiť aj takéto silne opevnené body. Úpravou veže tak vznikol KV-2.
Nový typ mal rovnaký podvozok a korbu ako KV-1, ale dostal novú krabicovitú otočnú vežu, v ktorej bola u prototypu lafetovaná 122 mm húfnica. Neskoršie verzie dostali 152 mm húfnicu. Tank tak disponoval mohutnou palebnou silou, avšak masívna a veľká veža znamenala značné preťaženie podvozku, ktorý bol dimenzovaný na podstatne ľahšie zaťaženie a často sa preto kazil. Veža mala vysokú siluetu, ktorá ho na bojisku robila ľahším terčom. Tank mal aj iné nevýhody, okrem vysokej siluety a hmotnosti to tiež bol nedostatočný výkon motoru (iba 500 k – 375 kW), čo ešte zhoršovalo nízku pohyblivosť a malú rýchlosť v teréne, ale i na ceste.
Výroba tanku prebiehala najmä v Charkovskom traktorovom závode. Celkovo bolo vyrobených okolo 334 ks KV-2 všetkých verzií. Čoskoro po napadnutí krajiny nacistickým Nemeckom bola výroba zastavená. V roku 1943 boli KV-2 nahradené ťažkými samohybnými delami SU-152.

Nasadenie

Stroj bol vyrábaný súbežne s verziou KV-1. Tanky KV-2 aj jeho vylepšená verzia KV-2B (postavená na podvozku KV-1B) neboli na bojiskách východného frontu v dôsledku neveľkého počtu vyrobených kusov (na sovietske pomery nebolo 334 ks veľkým množstvom), natoľko dominantným typom ako KV-1 či T-34. Tanky KV-2 sa na fronte zvlášť nevyznamenali. Vhodné nasadenie KV-2 na fronte však znamenalo pre Nemcov značné nepríjemnosti, pretože jeho ťažké pancierovanie odolávalo paľbe väčšiny nemeckých protitankových zbraní. Zastaviť útok týchto obrnencov sa Nemcom darilo zväčša iba za cenu veľkého úsilia.
23. júna 1941 sa jedinému tanku KV-2 podarilo zastaviť postup celej nemeckej 6. tankovej divízie ktorá sa pokúšala vybudovať predmostia na rieke Dubysa pri Raseiniaj v Litve. Tank, ktorý sa prebil hlboko za nemecké línie pri jednom zo sovietskych protiútokov zastavil na dôležitej križovatke a takmer dva dni blokoval prísun zásob pre divíziu, ktorá v dôsledku toho bola nútená zastaviť svoj postup. Nemci na tank síce opakovane zaútočili protitankovými kanónmi, údernými jednotkami ženistov ale vyradiť sa im ho podarilo až po dvoch dňoch. Tvrdý odpor posádky sovietskeho tanku, ktorá však nakoniec celá padla v boji, spôsobil čiastočné zabrzdenie útoku Panzergruppe 4 na Leningrad.
Ukoristené stroje s obľubou nasadzovali aj Nemci. Jeden dokonca objavili Američania v apríli 1945 pri obsadzovaní Kruppovych závodov v Essene.
Barraute-Camu

Poloha

Obec má rozlohu 3,94 km². Najvyšší bod je položený 145 m n. m. a najnižší bod 53 m n. m.

Obyvateľstvo

Počet obyvateľov obce je 155 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kamaz

História

KAMAZ bol založený v roku 1969, prvý automobil bol vyrobený v roku 1976. Výrobná kapacita závodu predstavovala asi 65 000 nákladných vozidiel a 1 000 autobusov ročne. Do októbra 1988 vyrobil KamAZ milión nákladných vozňov a roku 1990 bol ako jeden z prvých v ZSSR prevedený na akciovú spoločnosť. Roku 1995 zničil celú motoráreň požiar a KamAZ musel do svojich vozidiel montovať americké motory Cummins, nemecké prevodovky atď. V rokoch 1998 – 1999 sa firma pokúsila vyrábať lacné ľudové autá Oka, ktorých sa však predalo len asi tisíc kusov. V roku 1999 zachránil KamAZ pred bankrotom stomiliónový úver Európskej banky pre obnovu a rozvoj a problémy s odbytom vyriešili až ruské armádne zákazky.

Skupina KamAZ

Skupinu KamAZ tvorí okrem automobilky viac ako 100 dcérskych firiem, ktoré podnikajú v strojárstve, metalurgii a financiách. Časť produkcie sa vyváža hlavne do Číny a Indie, do Južnej Ameriky, severnej Afriky a do východnej Európy. V rade krajín má firma montážne závody a servisné strediská. Necelú polovicu akcií vlastní ruský štát, 27,3% firma Trojka Dialog a 11% akcií vlastní nemecký Daimler. V roku 2008 vyrobil KamAZ viac ako 70 000 nákladných automobilov, 60 000 motorov a 1 500 autobusov. V roku 2014 to bolo 43 000 automobilov a počet zamestnancov klesol z 59 na 35 tisíc.
Smohla lekárska

Smohla lekárska (Anchusa officinalis) je rastlina z čeľade borákovité (Boraginaceae).
Dvojročná až trváca bylina s čiernym, valcovitým koreňom, ktorá vytvára v prvom roku prízemnú ružicu kopijovitých listov, a až v ďalších rokoch priamu stonku. Na stonke vyrastajú sediace listy. Celá rastlina je drsno chlpatá. Plody majú bochníkovitý tvar, sú tvrdé a na povrchu hrboľaté.
Smohla lekárska pochádza z teplejších oblastí Európy. Rastie divo na slnečných svahoch a úhoroch a v minulosti bola vyhľadávanou rastlinou, ktorá slúžila na liečenie chorôb srdca a močových ciest. Dnes sa smohla lekárska používa len veľmi zriedkavo.
Delo

Delo je hlavňová strelná zbraň určená na ničenie živej sily, bojových prostriedkov, techniky a obranných objektov protivníka. Vyznačuje sa kalibrom viac ako 20 mm a hmotnosťou, ktorá neumožňuje premiestňovanie zbrane jedným človekom.

Hlaveň

Hlaveň je tvorená dušou hlavne (vnútorná časť hlavne s vývrtom), plášťom hlavne (vonkajšia časť hlavne) a zadkom hlavne, na prednom konci môže niesť úsťovú brzdu. Zadok hlavne je s dušou a plášťom hlavne spojený závitom. Duša hlavne môže byť výmenná, plášť hlavne môže pozostávať z niekoľkých častí, celá hlaveň môže byť tiež vyrobená ako jeden kus.
Hlaveň je spojená s brzdovratným zariadením, podopretá vyvažovačmi a pohyblivo umiestnená v kolíske.

Záver

Záver je mechanizmus, ktorý uzatvára nábojovú komoru dela. Môže byť klinový alebo šroubový. Okrem toho nesie mechanizmy, ktoré zabezpečujú iniciáciu (odpálenie) náboja v hlavni a vytiahnutie nábojnice z hlavne.

Brzdovratné zariadenie

Zabezpečuje plynulé prenesenie impulzu výstrelu z hlavne na lafetu dela. Brzdenie hlavne pri výstrele je rozložené do podstatne dlhšieho časového úseku, než samotný výstrel a tým sú znížené sily, ktoré pôsobia na lafetu. Po zastavení hlavne je táto v zadnej polohe a je ju potrebné vrátiť do prednej polohy – to zabezpečuje vratník, ktorý je súčasťou brzdovratného zariadenia.

Kolíska

Kolíska je pevný nosník, na ktorom sú drážky alebo vodítka, v ktorých sa pohybuje hlaveň pri záklze a predklze. V kolíske je uložené brzdovratné zaradenie. Na kolíske sú umiestnené kolískové čapy, ktoré umožňujú udelenie zvislého námeru hlavne a prenášajú záklzové sily na lafetu. Námer sa nastvuje pomocou segmentu, ktorý je pripevnený na kolísku.

Vyvažovače

Zostava hlavne, brzdovratného zariadenia a kolísky nemá obvykle ťažisko v mieste kolískových čapov, ale pred nimi. Pre ľahké udeľovanie námeru sa preto táto zostava vyvažuje pomocou pružinových vyvažovačov, ktoré sú jedným koncom opreté o kolísku a druhým koncom o vrchnú lafetu.

Vrchná lafeta

Vrchná lafeta nesie zostavu hlavne, brzdovratného zariadenia, kolísky, vyvažovačov, lafetového štítu a mieridiel. So spodnou lafetou je otočne spojená zvislým, tzv. pivotovým čapom. Pivotový čap je u niektorých zbraní nahradený guličkovou dráhou (t. j. kosouhlým ložiskom veľkého priemeru). U niektorých protilietadlových diel je na vrchnej lafete umiestnená sedačka mieriča.

Spodná lafeta

Nesie vrchnú lafetu. Je na nej upevnený podvozok dela a lafetové ramená. Lafetové ramená prenášajú impulz výstrelu do terénu.

Riadidlá a mieridlá

Riadidlá udeľujú delu námer a odmer otáčaním kolísky v kolískových čapoch a v pivotovom čape. Môžu byť poháňané ručne alebo motorom.
Mieridlá slúžia na zamierenie zbrane na cieľ. Majú rôznu zložitosť – od jednoduchých mieridiel poľných diel, až po zložité elektronické výpočtové systémy protilietadlových diel.
Marly-sur-Arroux

Poloha

Obec má rozlohu 25,6 km². Najvyšší bod je položený 392 m n. m. a najnižší bod 253 m n. m.

Obyvateľstvo

Počet obyvateľov obce je 328 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Substancia (filozofia)

Substancia je niečo, čo spočíva v základe, podstata, zložka reálne existujúcich vecí, ktorá nie je na inom, ale je sama v sebe.
Tanec medzi črepinami

Produkcia a ohlasy na film

Film sa natáčal počas 27 dní v rôznych oblastiach Slovenska, medzi inými na Poľane, v Roháčoch či v Štiavnici, vo vodách Šútovského vodopádu a "v zákopoch pri Malackách". Miesta nakrúcania vyberal Viliam Gruska. Producentka filmu bola Marta Stančíková, kameraman Peter Bencsík, strih mal na starosti Matej Beneš. Film pôsobí ako dynamický hudobný megaklip s dobrými tanečníkmi a pútavým prírodným pozadím. Dominuje mu vynikajúca hudba v kontraste s takmer neexistujúcim dejom.

Divadelná adaptácia

Z filmovej predlohy vznikla adaptácia Tanca medzi črepinami pre javisko, ktorú vytvoril Marek Ťapák v spolupráci so SĽUKom. Samotný film však vznikol z komornejšej verzie diela z roku 2006. Nové naštudovanie malo premiéru 17. marca 2012 v Mestskom divadle Bratislava. Po premiére 75 minútové predstavenie ostalo v reperetoári súboru SĽUK. Bolo pripravené rovnakými hlavnými tvorcami ako film a účinkujú v ňom okrem Mareka Ťapáka a SĽUKu aj speváčka Mária Straková. V javiskovej forme bolo použité video Pavla Barabáša aj zábery z filmu. Svetelný dizajn navrhol Jozef Arpa, kostýmy boli pripravené kostýmovou dieľňou SĽUKu. Divadelná adaptácia bola úspešne uvedená v Európe aj v Spojených štátoch.
Grand Central Terminal

Grand Central Terminal (GCT) – (známy aj ako Grand Central Station alebo jednoducho Grand Central) je železničná stanica na Manhattane v New Yorku. Je to najväčšia stanica sveta s celkovým počtom 44 nástupíšť, ktoré sú rozdelené do dvoch poschodí a obidve sú pod zemou. Je to konečná stanica na 42. ulici (42nd Street) a Park Avenue v centre Manhattanu v New Yorku.
Pre monumentálny priestor a úzkostlivé detaily bol Grand Central Terminal opísaný ako „najroztomilejšia stanica na svete“. V roku 2011, cestovný časopis Travel + Leisure  označil GCT ako šiestu najnavštevovanejšiu turistickú atrakciu, s ročnou návštevnosťou približne 21,6 milióna návštevníkov.

História

Stanicu navrhol John B. Snook a bola otvorená v októbri 1871.
Pred postavením Grand Central Terminal, stáli na tomto mieste dve budovy, ktoré slúžili ako železničné stanice. Grand Central bol postavený pre New York Central Railroad v čase najväčšieho rozkvetu amerických  železníc, je to najväčšia stanica na svete podľa počtu nástupíšť: 44 nástupíšť a 67 koľají. Stanica je dvojposchodová, s nástupišťami v podzemí. Plánuje sa rozšírenie stanice na 75 koľají a 48 nástupíšť. Terminál sa rozkladá na ploche 48 akrov. Mnoho ľudí vola budovu "Grand Central Station". Technicky, "Grand Central Station" je názov neďalekej pošty, ako aj meno predchádzajúcej železničnej stanice a tiež stanice metra na rovnakom mieste. Od roku 1976 je stanica zapísaná do zoznamu amerických pamiatok ako National Historic Landmark. Po útokoch z 11. septembra visí zo stropu americká vlajka, ktorá dominuje celému priestoru. Za zmienku stoja aj staničné hodiny, ktoré sú symbolom Grand Central.
12 (električková linka v Bratislave)

Linka 12 bola električkovu linkou, ktorá premávala v Bratislave.
Skupina surrealistov v ČSR

Skupina surrealistov v ČSR (často označovaná ako Surrealistická skupina, niekedy aj surrealistická skupina) bola literárno-umelecká skupina. Vznikla roku 1934 a jej ciele sa samozrejme odvíjali od svetového surrealizmu (ovplyvnení predovšetkým 2. manifestom André Bretona z roku 1929), ale dokázala vyvíjať aj vlastnú iniciatívu. Počas krátkej doby sa skupine podarilo nadviazať styky s ostatnými podobnými skupinami v cudzine a stať sa jednou z najvýznamnejších takto zameraných skupín. V Prahe na pozvanie skupiny prednášal André Breton.
V roku 1938 skupinu rozpustil jej zakladateľ Vítězslav Nezval, ktorý tým chcel vyjadriť svoj nesúhlas s antisovietskymi názormi väčšiny členov (predovšetkým Karla Teigeho), tieto názory sa začali objavovať po roku 1936, kedy začala byť známa situácia v ZSSR, nielen z oficiálnych sovietskych zdrojov.
Toto rozpustenie nebolo niektorými členmi celkom uznané a časť skupiny vyvíjala aktivitu až do roku 1939. Niektorí členovia prešli do skupiny RA, ktorá je niekedy považovaná za jej nástupkyňu, čím dochádza k splynutiu týchto skupín, preto je v niektorých prehľadoch uvádzané, že skupina pôsobí doteraz.
Antisanti

Poloha

Obec má rozlohu 47,95 km². Najvyšší bod je položený 780 m n. m. a najnižší bod 5 m n. m.

Obyvateľstvo

Počet obyvateľov obce je 388 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tropická cyklóna

Tropická cyklóna (zastarano: tropický cyklón, cyklón, tropický orkán, zriedkavo: uragán) je cyklóna (tlaková níž) nad tropickými oblasťami oceánov, najčastejšie v pásmach medzi 5 až 20 ° severnej a južnej zemepisnej šírky. Na rozdiel od mimotropickej cyklóny je tropická cyklóna (pri zemi) hlbšia a je menej široká. Posledné štádium tropickej cyklóny (alebo v širšom zmysle všetky štádiá tropickej cyklóny) má v závislosti od geografického umiestnenia rôzne špeciálne označenia, najmä tieto: cyklón (tropická cyklóna v užšom zmysle), tajfún, hurikán a baguio.

Opis

Priemer tropickej cyklóny je spravidla niekoľko sto kilometrov. Dosahujú rýchlosť viac ako 250 km/h.
Hoci môžu byť veľmi deštruktívne, sú tropické cyklóny dôležitou časťou atmosférického obehového systému, ktorý presúva teplo z rovníkovej oblasti smerom k vyšším zemepisným šírkam.
Valady

Poloha

Obec má rozlohu 15,51 km². Najvyšší bod je položený 636 m n. m. a najnižší bod 283 m n. m.

Obyvateľstvo

Počet obyvateľov obce je 1512 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rocket (rušeň)

Konštrukcia

Rocket bola dvojnápravová lokomotíva s jedným hnacím a jedným bežným nápravami, s dvojitým parným strojom s jednoduchou expanziou na mokrú paru. V lokomotíve Rocket bol použitý viacrúrkový kotol, ktorý je oveľa účinnejší a efektívnejší pre prenos tepla medzi spalinami a vodou, predchádzajúce rušňové kotly boli konštruované iba ako plamencové (jedna rúrka obklopená vodou). V lokomotíve Rocket bol použitý valcový kotol s 25 medenými dymovými rúrkami s priemerom 75 mm. Oproti predchádzajúcim riešeniam s jediným plamencom tak výrazne vzrástla výhrevná plocha kotla a tým aj množstvo vyvinutej pary (výkon kotla na jednotku objemu). Skriňový kotol bol oddelený od valcového kotla, iba ich vodné priestory boli prepojené medenými komunikačnými rúrkami. Na valcový kotol nadväzoval vpredu komín (ešte bez dymnice) s dyšnou, v ktorej výfuková para z valcov vyvoláva umelý ťah a tým zlepšuje odťah z ohniska. O vynález dyšny sa viedli spory medzi sirom Goldsworthy Gurneyom a Timothy Hackworthom.
Rocket mala dva valce naklonené o 35° stupňov nahor z vodorovnej polohy. Väčšina predchádzajúcich typov lokomotív mala vojne umiestnené zvisle, čo spôsobovalo nerovnomerný kolísavý pohyb lokomotívy. Piesty pôsobili cez kľukový mechanizmus na hnacie kolesá priemeru 1,4 m. Kolesá bežného dvojkolesia mala priemer 0,76 m. Usporiadanie náprav bolo teda (podľa značenia): A1 1 / 2 0-2-2.
Hoci bola Rocket konštrukčne veľmi podareným strojom, bola už v roku 1830 prestavaná tak, že vojne boli premiestnené do takmer vodorovnej polohy so sklonom 8°. Ďalej bolo osadené nové ohniska, dymnice, železná kolesá bežného dvojkolesia a ďalších úpravy. Lokomotíva tiež dostala nový tender.

Autori konštrukcie

Neskôr sa vyskytli dohady, kto je skutočným konštrukčným otcom rušňa. George Stephenson navrhol niekoľko lokomotív už skôr, ale nie tak dokonalých ako Rocket. V čase, kedy bola Rocket navrhnutá a postavená, bol vo Forth Banks Works a žil v Liverpoole, kde dohliadal na budovanie trate z Liverpoolu do Manchesteru. Jeho syn Robert Stephenson sa nedávno vrátil z pracovnej stáže v Južná Amerike a pokračoval ako výkonný riaditeľ spoločnosti Robert Stephenson and Company. Náplňou jeho práce bolo navrhovanie a výroba nových lokomotív. Hoci bol v častom kontakte so svojím otcom Georgom v Liverpoole a pravdepodobne použil jeho návrhy, nemožno asi pripísať konštrukciu iba Robertovi Stephenson. Tretia osoba, ktorá má významný podiel na konštrukcii rušňa je Henry Booth, pokladník Liverpool and Manchester Railway, ktorý veril ich konštrukčným schopnostiam, a navrhol Robertovi Stephensonovi, že by mal použiť viactrubkový kotol.